**“Azərbaycan Respublikasının Məşğulluq Strategiyasının həyata keçirilməsi üzrə 2011-2015-ci illər üçün Dövlət Proqramı”nda nəzərdə tutulmuş tədbirlər çərçivəsində Azərbaycan Respublikası Dövlət Miqrasiya Xidməti tərəfindən 2011-2015-ci illər**

**ərzində görülmüş işlər barədə**

**Yekun Hesabat**

|  |  |  |  |  |  |
| --- | --- | --- | --- | --- | --- |
| **Sıra№-si** | **Tədbirin adı** | **İcraçılar** | **İcra müddəti (illər üzrə)** | **Görülmüş işlər** | **Tədbirin icrasının qiymətləndirilməsi** |
| Tam icra olunub | Qismən icra olunub | İcra olunmayıb |
| 1.9. | Ədalətli rəqabət mühitinin formalaşdırılması məqsədi ilə qanunsuz sahibkarlığın və vergi orqanında uçota durmadan sahibkarlıq fəaliyyəti ilə məşğul olma hallarının qarşısının alınması istiqamətində tədbirlərin gücləndirilməsi | Vergilər Nazirliyi, İqtisadiyyat və Sənaye Nazirliyi, Nəqliyyat Nazirliyi, Dövlət Miqrasiya Xidməti | 2011-2015 | “Azərbaycan Respublikası Dövlət Miqrasiya Xidmətinin vahid miqrasiya məlumat sistemi haqqında” Əsasna­məyə əsasən sistemin lazımi informasiya resurslarının formalaşdırılması və onlardan istifadə edilməsi məqsədi ilə Azərbaycan Respublikasının Vergilər Nazirliyi Azərbaycan Respublikasında vergi ödəyicisi kimi qeydiyyata alınmış əcnəbilər və vətəndaşlığı olmayan şəxslər haqqında, habelə hüquqi şəxsin təsisçisi olan əcnəbilər və vətəndaşlığı olmayan şəxslər haqqında məlumatların sistemə təqdim olunmasının təmin edir. Azərbaycan Respublikası Miqrasiya Məcəlləsinin 72-ci maddəsinə əsasən Dövlət Miqrasiya Xidməti iş icazəsinin qüvvədə olma qaydalarına nəzarəti həyata keçirir. Bu məqsədlə əcnəbilərdən və vətəndaşlığı olmayan şəxslərdən işçi qüvvəsi kimi istifadə edilməsini tənzimləyən normativ hüquqi aktlara və Miqrasiya Məcəlləsinin tələblərinə riayət edilməsini yoxlayır, iş icazəsi olmadan işə cəlb edilmiş əcnəbiləri və vətəndaşlığı olmayan şəxsləri, habelə həmin şəxsləri işə cəlb etmiş işəgötürənləri qanunla müəyyən edilmiş qaydada məsuliyyətə cəlb edir.Həyata keçirilmiş yoxlamalarla bağlı statistik məlumatlar**2012-ci il üzrə:**Dövlət Miqrasiya Xidməti tərəfindən 2012-ci il ərzində sahibkarlıq subyektlərində **626** yoxlama həyata keçirilmiş və **322** halda inzibati pozuntu aşkar edilərək qanunvericiliyin tələblərinə uyğun qərarlar qəbul edilmişdir. **2797** əcnəbi qanunvericiliyin tələblərini pozduğuna görə inzibati məsuliyyətə cəlb edilmişdir. **2013-cü il üzrə:**Dövlət Miqrasiya Xidməti tərəfindən 2013-cü il ərzində sahibkarlıq subyektlərində **575** yoxlama həyata keçirilmiş və **265** halda inzibati pozuntu aşkar edilərək qanunvericiliyin tələblərinə uyğun qərarlar qəbul edilmişdir. **2251** əcnəbi qanunvericiliyin tələblərini pozduğuna görə inzibati məsuliyyətə cəlb edilmişdir. **2014-cü il üzrə:**Dövlət Miqrasiya Xidməti tərəfindən 2014-cü il ərzində sahibkarlıq subyektlərində **257** yoxlama həyata keçirilmiş və **164** halda inzibati pozuntu aşkar edilərək qanunvericiliyin tələblərinə uyğun qərarlar qəbul edilmişdir. **2543** əcnəbi qanunvericiliyin tələblərini pozduğuna görə inzibati məsuliyyətə cəlb edilmişdir. **2015-ci il üzrə:**Dövlət Miqrasiya Xidməti tərəfindən 2015-ci ilin 11 ayı ərzində sahibkarlıq subyektlərində **187** yoxlama həyata keçirilmiş və **104** halda inzibati pozuntu aşkar edilərək qanunvericiliyin tələblərinə uyğun qərarlar qəbul edilmişdir. **1168** əcnəbi qanunvericiliyin tələblərini pozduğuna görə inzibati məsuliyyətə cəlb edilmişdir.  | Tam icra olunub |  |  |
| 2.18 | Respublikanın əmək bazarında xarici işçi qüvvəsinin iştirakının tənzimlənməsi, ölkə daxilində əməkçi miqrantların hüquqlarının qorunması və bu sahədə nəzarət işinin gücləndirilməsi üzrə tədbirlərin həyata keçirilməsi | Əmək və Əhalinin Sosial Müdafiəsi Nazirliyi, Dövlət Miqrasiya Xidməti,Daxili İşlər Nazirliyi, Xarici İşlər Nazirliyi aidiyyəti dövlət orqanları ilə birlikdə | 2011-2015 | Dövlət Miqrasiya Xidməti tərəfindən hesabat dövrü ərzində əcnəbi və vətəndaşlığı olmayan şəxslərə müvafiq qaydada müəyyənləşdirilmiş kvota üzrə Azərbaycan Respublikası ərazisində haqqı ödənilən əmək fəaliyyəti ilə məşğul olmaları üçün iş icazələri verilmiş və mövcud iş icazələrinin müddəti uzadılmışdır.Belə ki, dövlət əmək miqrasiyası kvotasının tətbiq edilməsi, iş icazələrinin verilməsi, o cümlədən Azərbaycan Respublikası vətəndaşlarının xarici ölkələrdə işə düzəlmələrində vasitəçilik fəaliyyətinə xüsusi razılıq verilməsi yolu ilə əmək miqrasiyasını tənzimləyir. Kvota yerli əmək ehtiyatlarında səmərəli istifadə edilməsi və əmək miqrasiyası proseslərinin tənzimlənməsi sahəsindəki işlərin effektivliyinin artırılması məqsədilə tətbiq edilir.Hesabat dövründə miqrasiya sahəsində milli qanunvericiliyin təkmilləşdirilməsi, inkişaf etdirilməsi və vahid qanunvericilik bazasının formalaşdırılması istiqamətində işlər davam etdirilmişdir. Belə ki, Azərbaycan Respublikası Prezidentinin 25 iyun 2011-ci il tarixli 454 nömrəli Fərmanı ilə “Miqrasiya proseslərinin idarə olunmasında “bir pəncərə” prinsipinin tətbiqi haqqında” Azərbaycan Respublikası Prezidentinin 2009-cu il tarixli 4 mart tarixli 69 nömrəli Fərmanının 3.1-ci və 3.2-ci bəndlərinə dəyişiklik edilərək əcnəbilərə və vətəndaşlığı olmayan şəxslərə Azərbaycan Respublikasının ərazisində haqqı ödənilən əmək fəaliyyəti ilə məşğul olmaq üçün fərdi icazələrin verilməsi vəzifəsinin yerinə yetirilməsi Azərbaycan Respublikası Dövlət Miqrasiya Xidmətinə tapşırılmışdır. Eyni zamanda Azərbaycan Respublikası Prezidentinin 21 noyabr 2011-ci il tarixli 522 nömrəli Fərmanı ilə “Azərbaycan Respublikasının Dövlət Miqrasiya Xidməti haqqında Əsasnamə”nin 9-cu bəndində əks olunmuş Dövlət Miqrasiya Xidmətinin yerinə yetirdiyi vəzifələr sırasına Azərbaycan Respublikasının əraizisində əcnəbi işçi qüvvəsini cəlb etmək və ondan istifadə etmək üçün icazə vermək, əcnəbilərə və vətəndaşlığı olmayan şəxslərə haqqı ödənilən əmək fəaliyyətini həyata keçirmək üçün “bir pəncərə” prinsipi əsasında fərdi icazələri vermək, onların müddətini uzatmaq, habelə verilmiş fərdi icazələri ləğv etmək, habelə haqqı ödənilən əmək fəaliyyətini həyata keçirmək üçün iş icazəsi olan əcnəbilərin və vətəndaşlığı olmayan şəxslərin uçotunu aparmaq vəzifələri əlavə edilmişdir.  “Azərbaycan Respublikasının Miqrasiya Məcəlləsinin təsdiq edilməsi, qüvvəyə minməsi və bununla bağlı hüquqi tənzimləmə haqqında” Azərbaycan Respublikasının 2013-cü il 2 iyul tarixli Qanunu ilə Miqrasiya Məcəlləsi qəbul edilmiş və həmin ilin avqust ayının 1-dən qüvvəyə minmişdir.Azərbaycan Respublikasının Miqrasiya Məcəlləsi qüvvəyə mindiyi gündən digər qanunlarla yanaşı “Əmək miqrasiyası haqqında” Azərbaycan Respublikasının 1999-cu il 28 oktyabr tarixli 724-IQ nömrəli Qanunu və “Əcnəbilərin və vətəndaşlığı olmayan şəxslərin hüquqi vəziyyəti haqqında” Azərbaycan Respublikasının 1996-cı il 13 mart tarixli 41-IQ nömrəli Qanunu ləğv edilmişdir. “Əcnəbinin Azərbaycan Respublikası ərazisində haqqı ödəni­lən əmək fəaliyyətini həyata keçirməsi üçün fərdi icazənin verilməsi Qaydalarının və həmin fərdi icazənin nümunəsinin təsdiq edilməsi haqqında” Azərbaycan Respublikası Nazirlər Kabinetinin 2000-ci il 6 dekabr tarixli 214 nömrəli qərarı Azərbaycan Respublikası Nazirlər Kabinetinin 5 may 2014-cü il tarixli 134 nömrəli qərarı ilə ləğv edilmişdir. Miqrasiya Məcəlləsinin IV böl­məsi əmək miqrasiyasının dövlət tənzimi, həm Azərbay­can Respublikası vətəndaşlarının xarici ölkə­lərdə, həm də əcnəblər və vətəndaşlığı olmayan şəxslərin Azər­baycan Respublikasında əmək fəaliyyətinin tənzimlən­məsi məsələlərindən bəhs edir.Miqrasiya Məcəlləsinin 75-ci maddəsinə əsasən Azər­baycan Respublikasının Əmək Məcəlləsində nəzərdə tutulmuş hallar istisna olmaqla, əməkçi miqrantlara əmək şəraiti ilə bağlı Azərbaycan Respublikasının vətəndaşları üçün qanunveri­ciliklə müəyyən olunmuş eyni şərtlər tətbiq edilir və onların əməyinin ödənilməsi qanunvericiliklə Azərbaycan Respublika­sının vətəndaş­ları üçün müəyyən olunmuş qaydada həyata keçirilir. Əməkçi miqrantların əmək fəaliyyəti ilə bağlı Miqrasiya Məcəlləsində nəzərdə tutulmayan digər məsələlər Azərbaycan Respublikasının Əmək Məcəlləsi ilə tənzimlənir.Azərbaycan Respublikası Prezidentinin 11 sentyabr 2014-cü il tarixli 283 nömrəli Fərmanı ilə “Azərbaycan Respublikasının Dövlət Miqrasiya Xidməti haqqında Əsasnamə”nin 9-cu bəndinə “iş icazəsinin qüvvədə olma qaydalarına nəzarət etmək” vəzifəsini icra etməklə bağlı yeni 9.11-2-ci yarımbənd əlavə edilmişdir.7 fevral 2014-cü il tarixli Azərbaycan Respublikası Nazirlər Kabinetinin 39 nömrəli Qərarı ilə “Azərbaycan Respublikasının ərazisində haqqı ödənilən əmək fəaliy­yəti ilə məşğul olmaq üçün əcnəbilərə və ya vətəndaş­lığı olmayan şəxslərə verilən iş icazəsi blankının ciddi hesabat sənədi kimi uçotu Qaydaları”nın və Azərbay­can Respublikasının ərazisində haqqı ödənilən əmək fəaliyyəti ilə məşğul olmaq üçün əcnəbi­lərə və ya vətəndaşlığı olmayan şəxslərə verilən iş icazəsinin təsvirinin, spesifikasiyasının və nümunəsi, 40 nömrəli Qərarı ilə Azərbaycan Respublikasının ərazisində haqqı ödənilən əmək fəaliyyəti ilə məşğul olmaq üçün əcnə­bilərə və vətən­daşlığı olmayan şəxslərə iş icazəsinin verilməsi (müddətinin uzadılması) üçün ərizə-anket nümu­nəsi təsdiq edilmişdir.“Dövlət rüsumu haqqında” Azərbaycan Respublikasının Qanununda dəyişikliklər edilməsi barədə” 16 may 2014-cü il tarixli 963-IVQD nömrəli Azərbaycan Respub­likasının Qanununa əsasən Azərbaycan Respublikası­nın ərazisində haqqı ödənilən əmək fəaliyyəti ilə məşğul olmaq üçün əcnəbilərə və vətəndaşlığı olmayan şəxs­lərə iş icazəsinin verilməsinə və müddətinin uzadıl­masına görə ödəniləcək dövlət rüsumunun məbləği azaldılaraq 3 ayadək müddətə 350 manat, 6 ayadək müddətə 600 manat, 1 ilədək müddətə 1000 manat nəzərdə tutulmuşdur.“Azərbaycan Respublikası Miqrasiya Məcəlləsinə dəyi­şikliklər edilməsi haqqında” Azərbaycan Respubli­ka­sının 17 oktyabr 2014-cü il tarixli 1071-IVQD nömrəli Qanununa əsasən Miqrasiya Məcəlləsinin 64-cü mad­dəsinə 64.06-1-ci bənd əlavə edilmişdir. Həmin bəndə əsasən iş icazəsinin alınması tələb olunmayan şəxslər sırasına Azərbaycan Respublikası Silahlı Qüvvələrində və Azərbaycan Respublikası qanunveri­ciliyinə uyğun olaraq yaradılmış başqa silahlı birləşmələrində xidmətə və ya işə dəvət olunan hərbi qulluqçular və mütəxəs­sislər əlavə edilmişdir.Bundan əlavə, Azərbaycan Respublikası Nazirlər Kabinetinin 4 dekabr 2014-cü il tarixli 387 saylı qərarı ilə “İl ərzində 90 gündən çox olmayan müddətdə Azərbaycan Respublikasında ezamiyyətdə olan əcnəbilərə və vətəndaşlığı olmayan şəxslərə iş icazə­sinin alınması tələb olunmayan fəaliyyət sahələrinin Siyahısı” təsdiq edilmişdir.20 oktyabr 2015-ci il tarixli 1387-IVQD nömrəli Azərbaycan Respublikası Qanunu ilə Azərbaycan Respublikası Miqrasiya Məcəlləsinə edilmiş dəyişikliklərə əsasən, vergi ödəyicisi olan əcnəbilər və vətəndaşlığı olmayan şəxslər vergi öhdəliyini Azərbaycan Respublikasının Vergi Məcəlləsi ilə müəyyən edilmiş müddətdə yerinə yetirmədikdə, hesablanmış vergilər üzrə borcları və faizləri, tətbiq edilmiş maliyyə sanksyalarını dövlət büdcəsinə ödəməməsinə görə onların ölkədən getmək hüququnun müvəqqəti məhdudlaşdırılması barədə məhkəmə­nin qanuni qüvvəyə minmiş qərarı olduqda – məhdudlaş­dı­r­manın götürülməsi barədə qərar qəbul edilənədək onların Azərbaycan Respublikasından getməsi müvəqqəti məhdudlaşdırılır.Hesabat dövründə Xidmət əməkdaşları həm ölkə daxilində, həm ölkə xaricində təşkil edilmiş tədbir və seminarlarda iştirak etmişdilər. Belə ki, Bakı şəhərində BMqT tərəfindən təşkil edilmiş “İnsan alveri və məcburi əməyə dair”, BMT QAK tərəfindən təşkil edilmiş “Məcburi Əmək və Sığınacaq” mövzusunda seminarda, Pekin şəhərində “Rusdilli ölkələrin əmək əməkdaşlığı”na dair”, “İnkişaf etməkdə olan ölkələrin əmək sahəsində əməkdaşlığı”na dair seminarlarda, Gürcüstanda “İnsan alveri və məcburi əməyə qarşı mübarizə üzrə əməkdaşlığın möhkəmləndirilməsi” sahəsində regional müşavirə və “Praqa Prosesi dövlətləri arasında əmək miqrasiyası sahəsində birgə əməkdaşlığın inkişaf etdirilməsi” mövzusuda Praqa Prosesi Milli əlaqələndirici şəxslərin 1-ci görüşündə, Ankara şəhərində “Qeyri-qanuni əmək miqrasiya­sının təhdidləri:davamlı strategiyalara regional yanaşma” mövzusunda beynəlxalq seminarda, Madrid şəhərində Beynəlxalq Əmək Təşkilatı tərəfindən keçirilmiş “Miqrasiya Layihəsi” çərçivəsində təlimdə, insan alveri və məcburi əmək sahəsində Azərbaycan və Macarıstan arasında uğurlu təcrübələrin mübadiləsinin təşviqinə dair Budapeşt şəhərində təşkil edilmiş səfərdə, habelə Dövlət Miqrasiya Xidmətinin 2013-cü ilin yanvarından Avropa İttifaqı (Aİ) ilə birgə həyata keçirdiyi “Azərbaycan Respublikası Dövlət Miqrasiya Xidməti və ona tabe idarələrin kollektivinin professional inkişafı və bacarıqlarının artırılmasına və miqrasiya haqqında cari qanunvericiliyin Aİ standartlarına uyğunlaşdırılmasına dəstək” adlı Tvinninq layihəsi çərçivəsində “Əmək miqrasiyasının tətbiqinə dair normativ hüquqi bazanın təkmilləşdirilməsi” mövzuusnda Niderland Krallığında təlimdə, Almaatı şəhərində “Mərkəzi Asiyada əmək miqra­s­i­­yası sahəsində imkanlar və təhdidlər, əməkçi miqrantlar və qaçqınların üçün həll yolları” mövzusunda yüksək vəzifəli şəxslərin ikinci görüşündə Dövlət Miqrasiyası Xidməti əməkdaşlarının iştirakı təmin edilmişdir.Həmçinin 2013-cü ildə BMT-nin Əməkçi miqrantlar üzrə Komitəsinin 13-cü sessiyasında “Bütün əməkçi miqrantların və onların ailə üzvlərinin hüquqlarının müdafiəsi haqqında Konvensiyası” üzrə Azərbaycan Respublikası Hökumətinin ikinci dövri məruzəsinin təqdim edilməsi məqsədilə Dövlət Miqrasiya Xidmətinin rəis müavininin rəhbərlik etdiyi nümayəndə heyəti Cenevrəyə rəsmi səfər etmişdir.2011-2015-ci illər ərzində Dövlət Miqrasiya Xidməti tərəfindən ictimaiyyətin miqrasiya sahəsində məlumat­landırılması məq­sədi ilə intensiv məlumat-maarif­ləndirmə işləri davam etdirilmişdir. Belə ki, Dövlət Miqrasiya Xidmətinin fəaliyyət istiqamətləri, Azərbaycan Respublikasında miqrasiya sahəsində həyata keçirilən kompleks tədbirlər, vətəndaşlığı olmayan şəxslərin hüquqi vəziyyəti, miqrantların hüquq və azadlıqlarının qorunması, əmək və cinsi istismar məqsədli insan alveri, əcnəbilərin və vətəndaşlığı olmayan şəxslərin müvəqqəti olma müddətlərinin uzadılması, müvəqqəti və daimi yaşamaq üçün icazələrin verilməsi, ölkə ərazisində haqqı ödənilən əmək fəaliyyəti ilə məşğul olmaq üçün əcnəbilərə və vətəndaşlığı olmayan şəxslərə işəgötürənlər tərəfindən iş icazələrinin alınması və müddətlərinin uzadılması, onların olduğu və yaşayış yerləri üzrə qeydiyyatları, miqrasiya sahəsində mövcud qanunvericiliyin tələblərinin pozulmasına görə məsuliyyət, həmçinin miqrasiya ilə bağlı digər məsələləri tənzimləyən qanunvericilik aktları barədə maarifləndirmə tədbirlərinin həyata keçirilməsi məqsədilə Xidmətin vəzifəli şəxsləri ölkəmizin regionlarına ezam edilmişlər.Ölkəyə daxil olan əcnəbilərin və vətəndaşlığı olmayan şəxslərin miqrasiya sahəsində mövcud qanunvericilik aktları barədə məlumatlandırılmasını təmin etmək məqsədilə mət­buat üçün açıqlamalar, bəyanatlar və press-relizlər hazırlan­mış, dəyirmi masalar və hüquqi-maarifləndirici tədbirlər təşkil edilmişdir. Eyni zamanda, yerli televiziya kanallarında Dövlət Miqrasiya Xidmətinin fəaliyyətinə dair filmlərin və maariflən­dirici video çarxların nümayişi təşkil edilmiş, media mənsubları tərəfindən ünvanlanan suallar qısa müddət ərzində cavablan­dırılmış, eləcə də ayrı-ayrı vaxtlarda Xidmətin vəzifəli şəxsləri­nin televiziya kanallarında müxtəlif mövzularda müsahibələri təşkil edilmişdir. Həmçinin, ali təhsil ocaqlarında da (Bakı Dövlət Universiteti, Azərbaycan Dövlət Neft Akademiyası, Sumqayıt Dövlət Universiteti, Gəncə Dövlət Universiteti, Azərbaycan Tibb Universiteti, Bakı Slavyan Universiteti) maariflən­dirmə və məlumatlandırma tədbirləri keçirilmişdir. Bunlardan əlavə, Nəqliyyatı intellektual idarəetmə mərkəzinin xətti ilə paytaxtın avtobus dayanacaqlarında Xidmətin müxtəlif dillərdə təqdim etdiyi video çarxlar və slaydlar nümayiş etdirilmişdir. Həmçinin, miqrantların səfər marşrutları nəzərə alınmaqla Heydər Əliyev Beynəlxalq Hava Limanında və Bakı Dəmiryolu vağza­lında məlumatlandırma xarakterli video materialların yayımı gün boyu həyata keçirilir. Azərbaycan Xəzər Dəniz Gəmiçiliyinin Bakıdan Qazaxıstanın Aktau və Türkmənistanın Türkmənbaşı dəniz limanlarına və əks istiqamətə reyslər həyata keçirən gəmilərində də Xid­mətin təqdim etdiyi video çarx və slaydlar nümayiş etdirilir.Xidmətin rəsmi internet səhifəsinin (www.migration.gov.az) 3 dildə - Azərbaycan, ingilis və rus dillərində fəaliyyət göstər­məsi, o cümlədən əcnəbi və vətəndaşlığı olmayan şəxslərin bu üç dildən onlara daha münasib olan birində “Sual-cavab” xidmətinə, həmçinin qurumun elektron ünvanlarına onları maraq­landıran məsələlərlə bağlı müraciət etmələri və vaxtında hüquqi yardım almaları üçün lazımi təşkilati tədbirlər həyata keçirilmişdir. Bunlarla yanaşı, Xidmətin rəsmi internet səhi­fəsində ölkədə və dünyada miqrasiya sahəsi üzrə baş verən yeniliklərin əcnəbilərə və vətəndaşlığı olmayan şəxs­lərə, həm­çinin Azərbaycan Respublikası vətəndaşlarına çatdı­rıl­ması məqsədi daşıyan “Miqrasiya” informasiya analitik jurna­lının (Azərbaycan, rus, ingilis dillərində) çapı davam etdirilmişdir.Dövlət Miqrasiya Xidmətinin Çağrı Mərkəzinin - (919 telefon nömrəsi) 3 dildə - Azərbaycan, ingilis və rus dillərində fəaliy­yəti bu sahədə şəffaflığın, habelə vətəndaşların lazımi infor­masiyaları əldə etmək hüqu­qunun təmini baxımından vacib əhəmiyyətə malikdir. Həmçinin Xidmət tərəfindən miqrasiya qanunvericiliyinin icra mexanizmləri barədə Azərbaycan, rus, ingilis, ərəb, fars və urdu dillərində broşürlər nəşr olunmuşdur.Miqrantların hüquqlarının qorunması və əmək miqrasi­yası sahəsində digər ölkələrlə ikitərəfli əməkdaşlığın genişləndiril­məsi məqsədilə 13 noyabr 2013-cü il tarixdə imzalanmış “Azərbaycan Respublikası Hökuməti və Türkiyə Respublikası Hökuməti arasında işçi qüvvə­sinin qarşılıqlı əmək fəaliyyətinə dair Saziş” Azərbaycan Respublikasının 13 fevral 2014-cü il tarixli Qanunu ilə təsdiq edilmişdir. Bununla yanaşı, əmək miqrasiyası sahə­sində əməkdaşlığın daha da inkişaf etdirilməsi məqsədilə “Azərbaycan Respublikası Hökuməti və Rusiya Federasiyası Hökuməti arasında əmək miqrasiyası sahəsində əməkdaşlıq haqqında Saziş” layihəsinin 2015-ci ilin oktyabrın 28-29-da Moskva şəhərində ekspertlər səviyyəsində növbəti dəfə müzakirəsi zamanı ötən müddət ərzində Tərəflərin qanunvericiliyində dəyişikliklərin edilməsi və Azərbay­can tərəfinin layihəyə yeni bəndlər təklif etməsi nəzərə alınmaqla, Saziş layihəsi yenidən işlənilmişdir.  | Tam icra olunub |  |  |